# Chilluckittequaw

### Izvor: Wikipedija

Chilluckittequaw. -/značenje imena nije poznato; izgovor čilukitkvo/. Pleme Chinook Indijanaca koje je u 19. stoljeću obitavalo na sjevernoj obali rijeke Columbia, na području današnjih okruga Klickitat i Skamania, američka država Washington. Lewis i Clark su 1806. procijenili njihov broj na 1,400, ne računajući 800 Smackshop Indijanaca. Pleme 1. puta dolazi u kontakt s bijelcima 1792., posjećuju ih Robert Gray i John Boit, i kasnije George Vancouver. Lewis i Clark dolaze među njih tek 1805. dok su zimovali kod Astorije, grada kojeg je 1811. utemeljio David Thompson, istraživač rijeke Columbia. –Premda u prijateljskim trgovačkim odnosima s ranim bijelim posjetiocima, ovi susreti za njih ipak znače propast, prvo su ih pogodile epidemije boginja 1824. i 1829. a zatim 1830. i epidemija malarije. 1841. počinju sukobi s naseljenicima koji su došli rutom 'Oregon Trail'-a (vidi rutu. [1]). Nesreće za njih ne prestaju i 1847. opet ih pogađa epidemija ospica. Pleme izgleda 1859. ulazi u konfederaciju sa Yakima Indijancima. -–Prema Mooneyu ostaci se nastanjuju na ušću rijeke White Salmon do 1880. kada su prebačeni na gorje Cascade gdje ih je još nešto preostalo 1895. Ove se grupa kasnije pomiješala s Waiam Indijancima (iz grupe Tenino) u Celilo Fallsu i Warm Springsu. - Chilluckittequaw bi mogli imati potomaka na današnjem rezervatu Yakima u Washingtonu.

## [uredi] Podjela –sela i plemena

Chilluckittequaw su bili naseljeni u nekoliko sela, to su bila

- 1) Itkilak ili Ithlkilak, u području rijeke Salmon River, naseljavali su ga zajedno s Klickitat Indijancima.
- 2) Selo Nanshuit, također miješano (sa članovima plemena Klickitat), nalazilo se kod današnjeg Underwooda.
- 3) Tgasgutcu, ovo se selo nalazilo blizu Mosiera u Oregonu. Također je bilo miješano s Klickitatima.
- 4) Thlmieksok ili Thlmuyaksok, bilo je udaljeno pola milje (800 metara) od Tgasgutcu-a.

-Lewis i Clarkovo 'pleme' Smackshop, inače banda Chilluckittequawa naseljavala je kraj između Hood Rivera i gorja Cascade.

## [uredi] Kultura

Chilluckittequawi su bili sjedilačko pleme, ribari i trgovci, uključujući i trgovinu robljem , inače tipičnu za kulturu Indijanaca Sjeverozapadnog obalnog područja. Osim ribolova, bavili su se i sakupljanjem divljih plodova, i kopanjem jestivog korijenja od kojega su proizvodili neke pogačice, članovi Lewis-Clarkove ekspedicije krste ih imenom 'cakes' –Prema Lewisu i Clarku, kuće ovih Indijanaca tipične su za one kod njihovih susjeda. Pleme je ovisilo o svojim kanuima, izrađivali su ih od bijelog cedra ('white cedar' Thuja occidentalis, [2] . [3] ) ili bora, i bili su sposobni podnositi velike valove.

## [uredi] Jezik

Pleme je govorilo jezikom upper chinook ili gornjo-činučki.

## [uredi] Vanjske poveznice

- Chilluckittequa
- Chilluckittequaw Indian Tribes

Dobavljeno iz "http://hr.wikipedia.org../../../c/h/i/Chilluckittequaw.html"

Kategorije: Chinookan | Indijanci, Washington

##### Views

- Članak
- Razgovor
- Trenutna inačica

##### Traži